
MOLĖTŲ RAJONO SAVIVALDYBĖS JAUNIMO REIKALŲ TARYBOS 
 POSĖDŽIO PROTOKOLAS
2025-10-15 Nr. B44-217
Molėtai

	Posėdis vyko nuo 2025 m. spalio 8 d. 17.00 val. iki spalio 13 d. 17.00 val., organizuojant apklausą raštu.
	Posėdžio pirmininkė – Vaida Saugūnienė
Posėdžio sekretorė – Vaida Ščerbakovė
	Dalyvavo: Molėtų rajono savivaldybės jaunimo reikalų tarybos (toliau - MJRT) nariai – Aurelija Aidietė, Smiltė Baršauskaitė, Danielė Čereškaitė, Jolita Čimbarienė, Lina Dieninė, Modestas Kuncevičius, Viktorija Liubertienė, Vaidas Mickevičius, Vaida Saugūnienė.
	Nedalyvavo: Emilija Aliukonytė, Simonas Bogušinskas, Adas Oleinik.

DARBOTVARKĖ:
1. [bookmark: _Hlk211329414]Dėl pritarimo 2025 m. Molėtų rajono savivaldybės jaunimo reikalų tarybos veiklos plano 1.1.2. papunkčio „Suorganizuoti bendradarbiavimo susitikimą su kito rajono SJRT“ termino perkėlimui į 2026 m.
2. [bookmark: _Hlk211330066]Dėl pritarimo 2025 m. jaunimo politikos įgyvendinimui skirtų lėšų perskirstymo.

      1. SVARSTYTA: Dėl pritarimo 2025 m. Molėtų rajono savivaldybės jaunimo reikalų tarybos veiklos plano 1.1.2. papunkčio „Suorganizuoti bendradarbiavimo susitikimą su kito rajono SJRT“ termino perkėlimui į 2026 m.
MJRT nariams el. paštu buvo siųstas paaiškinimas dėl poreikio perkelti Molėtų rajono savivaldybės jaunimo reikalų tarybos veiklos plano 1.1.2. papunktį „Suorganizuoti bendradarbiavimo susitikimą su kito rajono SJRT“ į 2026 metus. Buvo planuota šią veiklą įgyvendinti iki šių metų pabaigos, tačiau susisiekus su Plungės r. savivaldybės atstovais gautas siūlymas išvykstamąjį susitikimą perkelti į 2026 m. sausio pabaigą, kadangi tuo metu planuojamas kasmetinis renginys „Naktis savivaldybėje“, kuriame dalyvaus Plungės rajono savivaldos bei JRT atstovai, jaunuoliai, jaunimo organizacijų atstovai ir kt. Priėmę kvietimą vykti 2026 m. sausio mėn. MJRT nariai patys turės realią galimybę sudalyvauti šioje iniciatyvoje ir pasisemti gerosios patirties.
Siūloma pritarti 2025 m. Molėtų rajono savivaldybės jaunimo reikalų tarybos veiklos plano 1.1.2. papunkčio „Suorganizuoti bendradarbiavimo susitikimą su kito rajono SJRT“ termino perkėlimui į 2026 m., o lėšas numatytas šiai išvykai (1350 Eur) panaudoti 2025 m. antrojo pusmečio jaunimo iniciatyvų projektų finansavimui.


      NUTARTA: Vienbalsiai pritarti 2025 m. Molėtų rajono savivaldybės jaunimo reikalų tarybos veiklos plano 1.1.2. papunkčio „Suorganizuoti bendradarbiavimo susitikimą su kito rajono SJRT“ termino perkėlimui į 2026 m. ir lėšų panaudojimui 2025 m. antrojo pusmečio jaunimo iniciatyvų projektų finansavimui.

       2. SVARSTYTA: Dėl pritarimo 2025 m. jaunimo politikos įgyvendinimui skirtų lėšų perskirstymo.
        MJRT nariams el. paštu buvo siųstas paaiškinimas dėl poreikio perskirstyti 2025 m. jaunimo politikos įgyvendinimui skirtas lėšas. 
        Rugsėjo 29 d. – spalio 3 d. vyko 2025 m. antrojo pusmečio jaunimo iniciatyvų paraiškų priėmimas. Viso gauta 10 paraiškų, kurių bendras lėšų poreikis 4736 Eur.  2025 m. iš savivaldybės biudžeto jaunimo iniciatyvų finansavimui visiems metams skirta lėšų suma – 5000 Eur, iš kurių po pirmojo pusmečio įsisavinta 2950 Eur suma iš numatytos 3250 Eur (Molėtų rajono savivaldybės administracijos direktoriaus 2025 m. gegužės 6 d. įsakymu Nr. B6-201 „Dėl lėšų jaunimo iniciatyvų projektams finansuoti skyrimo“). Atsižvelgiant į tai, kad iš 2025 m. pirmojo pusmečio iniciatyvų įgyvendinimui skirtų lėšų, Molėtų rajono savivaldybės administracijos direktoriaus 2025 m. gegužės 6 d. įsakymu Nr. B6-201 „Dėl lėšų jaunimo iniciatyvų projektams finansuoti skyrimo“ Alantos dvaro bendruomenės iniciatyvai „Nepapasakotos istorijos: Alanta jaunimo akimis“  buvo skirtas 300 Eur finansavimas, tačiau nepasirašius su Alantos dvaro bendruomene finansavimo sutarties finansavimas atšaukiamas (informacija dėl atšaukimo pareiškėjui siųsta el. paštu 2025 m. spalio 8 d. paraiškoje nurodytu el. paštu).
        Siūloma neįsisavintas 2025 m. pirmojo pusmečio jaunimo iniciatyvų įgyvendinimui skirtas lėšas (300 Eur) perkelti antrojo pusmečio jaunimo iniciatyvų projektams finansuoti. Perkėlus šias ir išvykstamajam bendradarbiavimo susitikimui numatytas lėšas (1350 Eur) bei turimą likutį antrojo pusmečio jaunimo iniciatyvų finansavimui, bendra 2025 m. antrojo pusmečio finansavimui skirta suma būtų 3400 Eur.
       NUTARTA: Vienbalsiai pritarti 2025 m. jaunimo politikos įgyvendinimui skirtų lėšų perskirstymui.

Posėdžio pirmininkė                                                                                     Vaida Saugūnienė
Posėdžio sekretorė                                                                                        Vaida Ščerbakovė
